England vil forbyde salg af benzinbiler fra 2030

Premierminister Boris Johnson vil i løbet af denne uge annoncere et forbud mod salg af fossilbiler allerede fra 2030 – fem år tidligere end det ellers var planlagt. Det hævder den engelske avis Financial Times. Formålet er at skubbe til salget af grønne(re) biller og dermed reducere CO2-udslippet.

Hybridbiler, der kører på en blanding af benzin og elektrisitet, vil fortsat kunne købes frem til 2035, skriver avisen.

Oprindeligt havde englænderne planlagt at forbuddet først skulle gælde fra 2040, men i februar skar Boris Johnson fem år af tidsfristen. Er der hold i rygtern – der i øvrigt bekræftes af BBC – vil englænderne altså have rykket forbuddet mod rene fossilbiler hele ti år tættere på.

Financial Times har haft fat i en talskvinde fra Downing Streeet, som ikke vil kommentere på rygterne.

Ifølge Reuters står benzin- og dieselbiler for 73,6 procent af bilsalget i Storbritannien i år, mens de rent elektriske biler – ikke hybrider – står for 5,5 procent.

Herhjemme er det i øvrigt endnu værre: Her står fossilbiler hidtil for hele 86,5 af salget i år, mens elbiler kun står for 5,5 procent af salget. Plugin-hybrider er til gengæld rasende populære og står for 8 procent af salget i år.

England vil forbyde salg af benzinbiler fra 2030